
           Nr.23/268/2006
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra propunerii legislative pentru modificarea Legii nr.47 din 17/03/2004 privind aprobarea Ordonanţei de urgenţă a Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale din România – S.A. prin reorganizarea Regiei Autonome „Administraţia Naţională a Drumurilor din România”, primită cu adresa nr.P.l.x 896 din 22 noiembrie 2006.


În raport de obiectul de reglementare şi conţinutul său, propunerea legislativă face parte din categoria legilor ordinare.
PREŞEDINTE,

Iulian Iancu

            Nr.23/268/2006

R A P O R T

asupra propunerii legislative pentru modificarea Legii nr.47 din 17/03/2004 privind aprobarea Ordonanţei de urgenţă a Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale 

din România – S.A. prin reorganizarea Regiei Autonome 

„Administraţia Naţională a Drumurilor din România”



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.l.x 896 din 22 noiembrie 2006, pentru dezbatere în fond, cu propunerea legislativă pentru modificarea Legii nr.47 din 17/03/2004 privind aprobarea Ordonanţei de urgenţă a Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale din România – S.A. prin reorganizarea Regiei Autonome „Administraţia Naţională a Drumurilor din România”.



Prin această iniţiativă se propune ca sectoarele de drumuri naţionale situate în intravilanul municipiilor cu o populaţie mai mică de 100.000 locuitori să fie trecute în administrarea Companiei Naţionale de Autostrăzi şi Drumuri Naţionale - S.A.



Propunerea legislativă a fost avizată favorabil de Consiliul Legislativ, cu nr.835 din 14 iunie 2006, cu observaţii şi propuneri care nu au fost preluate în text.



Guvernul României a comunicat, cu actul nr.1940/22.06.2006, că nu susţine propunerea legislativă întrucât se încalcă principiile, regulile şi cadrul instituţional prevăzute în Directivele Comunităţii Europene privind competenţele autorităţilor publice locale în administrarea infrastructurii de transport rutier.



Propunerea legislativă a fost respinsă de Senat, în şedinţa din 14 noiembrie 2006.



Propunerea legislativă a fost avizată favorabil de Comisia pentru administraţie publică, amenajarea teritoriului şi echilibru ecologic, cu nr.26/1311/29 noiembrie 2006 şi avizată negativ de Comisia juridică, de disciplină şi imunităţi, cu nr.P.l.x 896 din 11 decembrie 2006.



Examinarea propunerii legislative a avut loc în şedinţa comisiei din data de 14 februarie 2007.



La lucrările comisiei au fost prezenţi 18 deputaţi din totalul de 21 deputaţi membri ai comisiei.



La dezbaterile asupra propunerii legislative au participat specialişti din Ministerul Transporturilor, Construcţiilor şi Turismului sub conducerea domnului secretar de stat Constantin Dascălu.



Membrii comisiei au examinat propunerea legislativă, expunerea de motive, avizul Consiliului Legislativ, punctul de vedere al Guvernului şi avizele comisiilor de specialitate ale Camerei Deputaţilor şi, în urma dezbaterilor, au hotărât, în unanimitate, să propună plenului Camerei Deputaţilor respingerea propunerii legislative.



Prin obiectul de reglementare şi conţinutul său, propunerea legislativă face parte din categoria legilor ordinare.



Potrivit prevederilor Constituţiei României, republicată, Camera decizională pentru această propunere legislativă este Camera Deputaţilor.

                  PREŞEDINTE,                                           SECRETAR,
                    Iulian Iancu                                             Aurelia Vasile
Consilier parlamentar,

Daniel Bădina

